ཚོགས་མིའི་མདོ་འཛིན་པ་བློ་བཟང་ཉི་མ་ལགས་ཀྱིས་སྨྲ་སྒོ་དག་ཅིང་གསོན་ཉམས་ལྡན་པའི་སྒོ་ནས་མཛད་སྒོའི་ཚོགས་འགོ་རྩོམ་པའི་མདོ་འཛིན་བྱས་པ་དང་མཉམ་དུ།ད་ཐེངས་ཟབ་སྦྱོང་འཛིན་གྲྭའི་དམིགས་ཡུལ་གཙོ་བོ་ནི་དགེ་སློབ་གཉི་གའི་བསམ་བློ་ཀུན་སྤྱོད་གཙོར་བཟུང་བྱེད་དགོས་པར་དམིགས་ཏེ།ཨ་ལགས་ཀོའུ་བ་ཚང་གིས༼འཚེ་མེད་ཞི་བདེའི་འབོད་སྐུལ༽ཞེས་པའི་སློབ་དེབ་ཅིག་བསྒྲིགས་ཏེ།དགེ་སློབ་ཡོངས་ཀྱིས་འདིའི་ནང་གི་ནང་དོན་ཡོངས་ལ་སློབ་སྦྱོང་བྱས་ཏེ།བསམ་བློའི་ངོས་ཟིན་མི་དམན་པ་ཐོབ་ཏུ་འཇུག་ཆེད།དགེ་སློབ་གཉིས་ཀའི༼སྣོད་བཅུད་རྟེན་འབྱུང་དང་འབྲེལ་བའི་གདམས་ངག་ཉུང་ངུའི་ཚིགས་བཅད་དུ་བསྡེབས་པ་དགེ༽ཞེས་པ་དང་།༼རྫས་ངན་ཐ་མ་ཁའི་ཉེས་པ་བསྟན་པ་ལོག་ལམ་སེལ་བའི་ཉེན་བརྡ་ཞེས་བྱ་བ་བཞུགས་སོ༽དང་།༼ཆང་གི་ཉེས་དམིགས་བརྗོད་པ་ངན་འགྲོའི་གཡང་ལས་སྐྱོབ་པའི་ལྕགས་ཀྱུ་ཞེས་བྱ་བ་བཞུགས་སོ༽ཞེས་པ་གསུམ་གྱི་ནང་དོན་ལ་ཚང་མས་ངོས་ཟིན་གསལ་བོར་བྱུང་ནས།མཐོ་འབྲིང་འཛིན་གྲྭ་གཉིས་ཀྱི་ནང་གི་སློབ་མ་ཕོ་འགའ་ཡིས་མ་སྐུལ་དང་བླངས་སྒོས་སྔོན་ཆད་དུ་བ་འཐེན་གྱི་ཡོད་པ་ལ་འགྱོད་བཤགས་དང་།ཕྱིན་ཆད་དུ་བ་མི་འཐེན་པར་གཅོད་འདོད་ཀྱི་ཆོད་སེམས་ཡོད་པའི་རྣམ་འགྱུར་དྲང་མོ་བསྟན།གཞན་ཡང་སློབ་མ་བུ་མོ་བཅུ་ཕྲག་འགའ་ཡིས་རང་གི་ཁྱིམ་མི་རྣམ་པའི་ནང་དུ་དུ་ཆང་ལ་རོལ་མཁན་ཡོད་པ་རྣམས་ལ་སློབ་དེབ་འདིའི་ནང་གི་ཉེས་དམིགས་རྣམས་བརྗོད་དེ།ཐབས་བརྒྱ་ཇུས་སྟོང་གིས་ཁྱིམ་མི་དེ་དག་ལ་དུ་ཆང་གཅོད་དུ་འཇུག་པའི་ཆོད་སེམས་དང་གདེང་ཚོད་ཡོད་པར་བཤད།